CELEX: 31983R3433
Language: el
Date: 1983-12-02 00:00:00
Title: Κανονισμός (ΕΟΚ) αριθ. 3433/83 της Επιτροπής της 2ας Δεκεμβρίου 1983 για τροποποίηση του κανονισμού (ΕΟΚ) αριθ. 1658/83 για την πώληση στην εσωτερική αγορά 50 000 τόνων αρτοποιήσιμου μαλακού σίτου που κατέχει ο ιρλανδικός οργανισμός παρέμβασης και 50 000 τόνων που κατέχει ο βρετανικός οργανισμός παρέμβασης

Avis juridique important

|

31983R3433

Κανονισμός (ΕΟΚ) αριθ. 3433/83 της Επιτροπής της 2ας Δεκεμβρίου 1983 για τροποποίηση του κανονισμού (ΕΟΚ) αριθ. 1658/83 για την πώληση στην εσωτερική αγορά 50 000 τόνων αρτοποιήσιμου μαλακού σίτου που κατέχει ο ιρλανδικός οργανισμός παρέμβασης και 50 000 τόνων που κατέχει ο βρετανικός οργανισμός παρέμβασης  

Επίσημη Εφημερίδα αριθ. L 338 της 03/12/1983 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 3433/83 ΤΗΣ ΕΠΙΤΡΟΠΗΣ  της 2ας Δεκεμβρίου 1983  για τροποποίηση του κανονισμού (ΕΟΚ) αριθ. 1658/83 για την πώληση στην εσωτερική αγορά 50 000 τόνων αρτοποιήσιμου μαλακού σίτου που κατέχει ο ιρλανδικός οργανισμός παρέμβασης και 50 000 τόνων που κατέχει ο βρετανικός οργανισμός παρέμβασης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 23ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 8 παράγραφος 4,  τον κανονισμό (ΕΟΚ) αριθ. 1322/83 του Συμβουλίου της 26ης Μαΐου 1983 για τη μεταφορά 550 000 τόνων αρτοποιήσιμου μαλακού σίτου που κατέχουν ο γαλλικός και ο γερμανικός οργανισμός παρέμβασης (3), και ιδίως το άρθρο 1 παράγραφος 6,  Εκτιμώντας:  ότι ο κανονισμός (ΕΟΚ) αριθ. 1658/83 της Επιτροπής (4) πρόβλεψε την ελάχιστη τιμή πώλησης μαλακού σίτου για ζωοτροφές που κατέχει ο ιρλανδικός οργανισμός παρέμβασης· ότι ο κανονισμός (ΕΟΚ) αριθ. 3432/83 της Επιτροπής (5) αφορά την πώληση του μαλακού σίτου που κατέχουν οι οργανισμοί παρέμβασης των περισσότερων από τα άλλα κράτη μέλη και καθορίζει ελάχιστη τιμή πώλησης που είναι σαφώς κατώτερη από την τιμή που καθόρισε ο κανονισμός (ΕΟΚ) αριθ. 1658/83· ότι, για την αποφυγή οποιασδήποτε διάκρισης σε βάρος των ιρλανδών κτηνοτρόφων, πρέπει να τροποποιηθεί το άρθρο 2 του κανονισμού (ΕΟΚ) αριθ. 1658/83 και να ευθυγραμμιστεί η ελάχιστη τιμή με την τιμή που προβλέπει ο κανονισμός (ΕΟΚ) αριθ. 3432/83·  ότι η Επιτροπή Διαχειρίσεως Σιτηρών δεν διατύπωσε γνώμη μέσα στην προθεσμία που όρισε ο πρόεδρος της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 1658/83 αντικαθίσταται από το ακόλουθο κείμενο:  «Άρθρο 2  Κατά παρέκκλιση από τις διατάξεις του άρθρου 5 παράγραφοι 1 και 2 του κανονισμού (ΕΟΚ) αριθ. 1836/82, η προσφορά που λαμβάνεται υπόψη πρέπει να αντιστοιχεί τουλάχιστον σε 205,36 ECU ανά τόνο κατά τη διάρκεια του Δεκεμβρίου 1983· η τιμή αυτή αυξάνεται με το ποσό μηνιαίας προσαύξησης που προβλέπεται για την τιμή αναγωγής κατά τη διάρκεια των επόμενων μηνών.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Οι διατάξεις αυτές δεν εφαρμόζονται στους επιμέρους διαγωνισμούς των οποίων η προθεσμία υποβολής των προσφορών ισχύει μέχρι την ημερομηνία αυτή.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 138 της 27. 5. 1983, σ. 63.  (4) ΕΕ αριθ. L 162 της 22. 6. 1983, σ. 12.  (5) Βλέπε σελίδα 20 της παρούσας Επίσημης Εφημερίδας.